लीरा का लोरी से रुपिया अँउघाइल
मुंबई, 14 अगस्त (वार्ता). तुर्की के मुद्रा लीरा के दाम में लगातार हो रहल भारी गिरावट का दबाव में दुनिया के कई देशन के मुद्रा का साथही भारत के रुपियो लपटाइल जात बा आ आजु अंतर बैकिंग विदेशी मुद्रा बाजार में एक डॉलर के बदले रुपिया में दाम 70.08 रुपिया हो गइल. आजु ले रुपिया कबो अतना ना गिरल रहुवे.
आजु कारोबार के शुरुआत में विनिमय दर 69.85 पर खुलल आ बढ़त बढ़त 70.08 के रिकार्ड पर चहुंप गइल. सोमारो का दिने रुपिया के विनिमय दर में रिकॉर्ड गिरावट आइल रहुवे आ एक डॉलर के दाम 1.58 प्रतिशत उछाल मारत 68.83 रुपिया से 69.93 रुपिया हो गइल रहुवे.
रुपिया, लीरा, डॉलर
bho_Deva bho_Deva bho_Deva bho_Deva